PMIndiaData/PMIndiaSum huggingface dataset:
પ્રધાનમંત્રી શ્રીએ બેંગલુરુ ખાતે કેમ્પેગૌડા ઈન્ટરનેશનલ એરપોર્ટના ટર્મિનલ 2નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે બેંગલુરુ ખાતે કેમ્પેગૌડા ઈન્ટરનેશનલ એરપોર્ટના ટર્મિનલ 2નું ઉદ્ઘાટન કર્યું. પ્રધાનમંત્રી શ્રીએ એરપોર્ટ સત્તાવાળાઓ સાથે પણ વાતચીત કરી હતી જ્યાં તેમને ટર્મિનલ 2 બિલ્ડિંગના મોડલ વિશે માહિતી આપવામાં આવી હતી. પ્રધાનમંત્રી શ્રીએ અનુભવ કેન્દ્રમાં સુવિધાઓનું પણ નિરીક્ષણ કર્યું હતું અને કેમ્પેગૌડા ઇન્ટરનેશનલ એરપોર્ટના ટર્મિનલ 2નું વોકથ્રુ લીધું હતું. વડાપ્રધાને ટર્મિનલ 2 વિશેની ટૂંકી ફિલ્મ પણ જોઈ. પ્રધાનમંત્રી શ્રીએ ટ્વીટ કર્યું; “કેમ્પેગૌડા ઇન્ટરનેશનલ એરપોર્ટ, બેંગલુરુનું ટર્મિનલ 2 ક્ષમતા અને વધુ સુવિધા ઉમેરશે. તે અમારા શહેરી કેન્દ્રોને ટોચના વર્ગના માળખાકીય સુવિધાઓ પ્રદાન કરવાના હેતુથી અમારા પ્રયાસોનો એક ભાગ છે. ટર્મિનલ સુંદર અને પેસેન્જર મૈત્રીપૂર્ણ છે! તેનું ઉદ્ઘાટન કરીને આનંદ થયો.” પૃષ્ઠભૂમિ બેંગલુરુમાં કેમ્પેગૌડા ઈન્ટરનેશનલ એરપોર્ટનું ટર્મિનલ 2 લગભગ રૂ. 5000 કરોડના ખર્ચે બાંધવામાં આવ્યું છે. ટર્મિનલ એરપોર્ટની પેસેન્જર હેન્ડલિંગ ક્ષમતાને બમણી કરશે, જે વર્તમાન ક્ષમતા આશરે વાર્ષિક 2.5 કરોડથી 5-6 કરોડ મુસાફરોની છે. ટર્મિનલ 2 એ બેંગલુરુના ગાર્ડન સિટીને શ્રદ્ધાંજલિ તરીકે ડિઝાઇન કરવામાં આવ્યું છે અને પેસેન્જરનો અનુભવ "બગીચામાં ચાલવા" સમાન છે. મુસાફરો 10,000+ ચોરસ મીટરની ગ્રીન વોલ, હેંગિંગ ગાર્ડન્સ અને આઉટડોર ગાર્ડન્સમાંથી મુસાફરી કરશે. એરપોર્ટે સમગ્ર કેમ્પસમાં પુનઃપ્રાપ્ય ઊર્જાના 100% ઉપયોગ સાથે સ્થિરતામાં બેન્ચમાર્ક પહેલેથી જ સ્થાપિત કર્યો છે. ટર્મિનલ 2 ડિઝાઇનમાં વણાયેલા ટકાઉપણું સિદ્ધાંતો સાથે બનાવવામાં આવ્યું છે. ટકાઉપણાની પહેલના આધારે, ટર્મિનલ 2 એ વિશ્વનું સૌથી મોટું ટર્મિનલ હશે જેને યુએસ
મંત્રીમંડળે ટીસીએલ પાસેથી એચપીઆઈએલને વધારાની જમીનના વિલયની પ્રક્રિયા પૂર્ણ કરવા અને તેને હસ્તાંતરિત કરવા મંજૂરી આપ

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે દૂરસંચાર વિભાગની જાહેર ક્ષેત્રની હેમિસ્ફીયર પ્રોપર્ટીઝ ઇન્ડિયા લિમિટેડ (એચપીઆઈએલ)નું વહીવટી નિયંત્રણ હાઉસિંગ અને શહેરી બાબતોનાં મંત્રાલયને હસ્તાંતરિત કરવા મંજૂરી આપી હતી. આ મંજૂરી કંપનીને રૂ. 700 કરોડની ઇક્વિટી રકમ આપવા અને ભારત સરકારની રૂ.51 કરોડનીતારણ લોન આપ્યા પછી તથા બાકીની જમીનનાં વિકલનનાં સંચાલનની યોજનાનો અમલ કર્યા પછી આપવામાં આવી છે. વિગતઃ (ક) ખાનગી પ્લેસમેન્ટને આધારે રૂ. 10નું મૂલ્ય ધરાવતાં કુલ 70 કરોડ રીડિમેબલ પ્રેફરન્સ શેરની ખરીદી માટે હેમિસ્ફીયર પ્રોપર્ટીઝ ઇન્ડિયા લિમિટેડ (એચપીઆઈએલ)માં રૂ. 700 કરોડની ઇક્વિટી લગાવવામાં આવી છે અને ભારત સરકાર પાસેથી તારણ લોન મારફતે રૂ.51 કરોડ આપવામાં આવ્યાં, જેનાં કૂપન દર/વ્યાજદર આર્થિક બાબતોનાં વિભાગ દ્વારા નક્કી કરવામાં આવશે તથા યોજનાને લાગુ કરવામાં આવશે. (ખ) રિયલ એસ્ટેટ વેપારમાં એચપીઆઈએલને પ્રત્યક્ષ વિદેશી રોકાણકારનાં સંબંધમાં ભારત સરકારની નીતિમાંથી છૂટ પ્રદાન કરવામાં આવશે. (ગ) એચપીઆઈએલનાં અધિકારોનું વિકેન્દ્રિકરણ કરવું, જેથી વેચાણ, લાંબા ગાળાનો કરાર અને જમીનનું વેચાણ સહિત સમજૂતીકરારનાં ઉદ્દેશોનો અસરકારક રીતે ઉચિત નિર્ણય લઈ શકાય. (ઘ) સંચાર મંત્રાલય અંતર્ગત ટેલીકમ્યુનિકેશન વિભાગ પાસેથી હાઉસિંગ અને શહેરી બાબતોનાં મંત્રાલયને ઇક્વિટી શેરનું હસ્તાંતરણ તથા એચપીઆઈએલ સંચાલન નિયંત્રણનું હસ્તાંતરણ કરવું. (ચ) સંચાર મંત્રાલય પાસેથી હાઉસિંગ અને શહેરી બાબતોનાં મંત્રાલયને ઇક્વિટી શેર હસ્તાંતરિત કરવા, ઇક્વિટી લગાવવા અને સંચાલન યોજના લાગુ કરવા માટે ટેલીકમ્યુનિકેશન વિભાગને સત્તા આપવી. લાભઃ તેનાથી બાકીની જમીન ટાટા કમ્યુનિકેશન લિમિટેડથી અલગ થઈને હેમિસ્ફિયર પ્રોપર્ટીઝ ઇન્ડિયા લિમિટેડ (એચપીઆઈએલ)ની થઈ જશે તથા એચપીઆઈએલનું કામકાજ વધુ સરળતાપૂર્વક ચાલશે. અમલીકરણ માટેની વ્યૂહરચના અને લક્ષ્યાંકઃ મંત્રીમંડળ દ્વારા આ પ્રસ્તાવની ઉચિત સ્વીકૃતિ પછી બાકીની જમીન ટીસીએલ પાસેથી એચપીઆઈએલને સ્ટેમ્પ ડ્યુટીની ચુકવણી પર હસ્તાંતરિત કરવામાં આવશે. જેમ કે ટીસીએલ દ્વારા જાણ કરવામાં આવી છે કે, રાષ્ટ્રીય કપની કાયદા ન્યાયમંડળ (એનસીએલટી) દ્વારા વહીવટી યોજનાની સ્વીકૃતિ માટે લગભગ સાતથી આઠ મહિનાની જરૂર પડશે. એનસીએલટી દ્વારા તેને સ્વીકૃતિ આપ્યાં પછી સામેલ વિવિધ પગલાંનો અમલ કરવામાં પાંચથી છ મહિનાની જરૂર પડશે. સંપૂર્ણ રીતે નિર્ણયનો અમલ કરવા માટે એક વર્ષનો સમય લાગશે. પૃષ્ઠભૂમિઃ મેસર્સ વિદેશ સંચાર નિગમ લિમિટેડ (અત્યારે ટાટા કમ્યુનિકેશન લિમિટેડ, ટીસીએલ)નું ભારત સરકારે 13 ફેબ્રુઆરી, 2002નાં રોજ વિનિવેશ કર્યું હતું અને કંપનીનું વહીવટી નિયંત્રણ વ્યૂહાત્મક ભાગીદાર ટાટા ગ્રૂપની કંપનીઓ અંતર્ગત એક સ્પેશ્યલ પર્પઝ વ્હિકલ (એસપીવી) મેસર્સ પાનાટોન ફાઇનવેસ્ટ લિમિટેડ (પીએફએલ)ને સુપરત કરવામાં આવ્યું છે. વિનિવેશ સમયે ચાર શહેરો પૂણે, કોલકાતા, નવી દિલ્હી અને ચેન્નાઈનાં પાંચ સ્થળોની 773.13 એકર (કુલ 1230.13 એકર જમીનમાંથી) બાકી જમીનનું સીમાંકન કરવામાં આવ્યું હતું અને નિર્ણય લેવામાં આવ્યો હતો કે બાકીની જમીન વિનિવેશબોલીમાં સામેલ નહીં હોય. શેરધારક સમજૂતી/શેરની ખરીદીની સમજૂતી અનુસાર કંપની ધારા, 1956ની કલમ 391થી 394 અંતર્ગત પીએફએલની જવાબદારી બાકીની જમીન એક રિયલિટી કંપનીને સુપરત કરવાની હતી.
સચિવોના બે સમૂહે પ્રધાનમંત્રી શ્રી નરેન્દ્ર મોદીને પોતાના વિચાર અને મંતવ્યો રજૂ કર્યા

પ્રધાનમંત્રી શ્રી નરેન્દ્ર મોદીના શાસનના જુદા જુદા ક્ષેત્રોમાં પરિવર્તન લાવવા માટે દરેક સચિવોને પ્રોત્સાહિત કરવાના અનુરૂપ સચિવોના બે સમૂહે પોતાના વિચાર અને મંતવ્યો પ્રધાનમંત્રીને રજૂ કર્યા. આ વિચાર અને મંતવ્યો ‘પ્રગતિશિલ બજેટ અને અસરકારક અમલીકરણ ’ અને ‘સ્વચ્છ ભારત તથા ગંગા પુનરોદ્ધાર’થી જોડાયેલા છે. આ પ્રસંગે પર કેન્દ્રીય મંત્રી શ્રી રાજનાથ સિંહ, શ્રી અરુણ જેટલી, શ્રીમતી સુષમા સ્વરાજ, શ્રી નિતિન ગડકરી, શ્રી મનોહર પારિકર તથા ભારત સરકારના બધા જ સચિવ હાજર રહ્યા હતા. પ્રસ્તુતિકરણ દરમિયાન અને ત્યારબાદ પ્રધાનમંત્રી અને કેટલાક કેન્દ્રીય અન્ય મંત્રીઓએ પ્રસ્તુતિકરણથી સંબંધિત પ્રશ્ન પૂછ્યા અને પોતાના વિચારો વ્યક્ત કર્યા. આ પહેલા ૧૨ જાન્યુઆરીએ સચિવોના પહેલા સમૂહે “ઊર્જા સંરક્ષણ અને દક્ષતા” વિષય પર પોતાની પ્રસ્તુતિ રજૂ કરી હતી.
પ્રધાનમંત્રીએ ‘ઉત્તરપ્રદેશ રોકાણકાર શિખર સંમેલન’ને સંબોધિત કર્યું

પ્રધાનમંત્રી શ્રી નરેન્દ્ર મોદીએ આજે (21-02-2018) ઉત્તરપ્રદેશ રોકાણકાર શિખર સંમેલન-2018માં ઉદઘાટન સંબોધન કર્યું હતું. પ્રધાનમંત્રીએ કહ્યું કે, જ્યારે પરિવર્તન થાય છે ત્યારે તે પ્રત્યક્ષ રૂપે દેખાય છે. ઉત્તરપ્રદેશમાં આટલા વિશાળ શિખર સંમેલનનું આયોજન અને એમાં મોટી સંખ્યામાં રોકાણકારોની ભાગીદારી પોતાનામાં પરિવર્તનનો સંકેત છે. તેમણે ટૂંકા સમયમાં પોતાને વિકાસ અને સમૃદ્ધિનાં રસ્તા પર લઈ જવા માટે રાજ્યને શુભેચ્છા પાઠવી. પ્રધાનમંત્રીએ કહ્યું કે, રાજ્ય પુષ્કળ સંસાધનો અને ક્ષમતાઓથી પરિપૂર્ણ છે. તેમણે કહ્યું કે કૃષિ તેની સૌથી મોટી તાકાત છે. શ્રી મોદીએ મુખ્યમંત્રી યોગી આદિત્યનાથની સરકારને રાજ્યનાં નકારાત્મક વાતાવરણને સકારાત્મકતા અને આકાંક્ષાઓમાં બદલવા માટે શુભેચ્છા પાઠવી હતી. તેમણે કહ્યું કે, રાજ્ય સરકાર વિવિધ ક્ષેત્રો માટે યોગ્ય અને સક્ષમ નીતિઓ બનાવી રહી છે. રાજ્ય સરકાર યુવાનો, મહિલાઓ અને ખેડૂતોને કરાયેલા વાયદાઓને પૂર્ણ કરવા પ્રત્યે ગંભીર છે. તેમણે કહ્યું કે, રાજ્ય સરકાર પ્રદેશમાં ‘એક જીલ્લો, એક ઉત્પાદન’ની અવધારણા પર કાર્ય કરી રહી છે. આ યોજનાને કેન્દ્રની સ્કિલ ઈન્ડિયા, સ્ટેન્ડઅપ ઈન્ડિયા, સ્ટાર્ટ અપ ઈન્ડિયા અને પ્રધાનમંત્રી મુદ્રા યોજના જેવી તમામ યોજનાઓનો લાભ મળશે. પ્રધાનમંત્રીએ કહ્યું કે પ્રધાનમંત્રી ખેડૂત સંપદા યોજનાથી કૃષિ ક્ષેત્રમાં થનારા નુકસાનને રોકવામાં મદદ મળશે, મોટા પાયા પર શેરડીની ખેતી થવાના કારણે રાજ્યમાં ઈથેનોલના ઉત્પાદનની અપાર ક્ષમતા રહેલી છે. પોતના સંબોધનમાં તેમણે કહ્યું કે, ઉત્તરપ્રદેશમાં એક સંરક્ષણ ઔદ્યોગિક કોરિડોર બનાવાશે. જેનાથી બુંદેલખંડ ક્ષેત્રનાં વિકાસમાં મદદ મળશે. પ્રધાનમંત્રીએ કહ્યું કે, પ્રયાગમાં આવતા વર્ષે આયોજિત થનારો કુંભ મેળો દુનિયામાં એક રીતે સૌથી મોટા પાયાનું આયોજન હશે.
શ્રી ત્રિદંડી શ્રીમનનારાયના રામાનુજ ચિન્ના જીયાર સ્વામીજીએ પ્રધાનમંત્રીની મુલાકાત લીધી

શ્રી ત્રિદંડી શ્રીમનનારાયના રામાનુજ ચિન્ના જીયાર સ્વામીજીએ આજે પ્રધાનમંત્રીની મુલાકાત લીધી. સ્વામીજીએ પ્રધાનમંત્રીને આગામી વર્ષે યોજાનારા રામાનુજ ચાર્ય સ્વામીના 1000મા જન્મ વર્ષગાંઠ સમારોહ અને આ અવસરે હૈદરાબાદમાં રામાનુજ ચાર્ય સ્વામીની 216 ફૂટની ધાતુની પ્રતિમાની સ્થાપના અંગે જણાવ્યું. મહાન આધ્યામિક ગુરુ સ્વામી નારાયણનો જન્મ 1017 ઈસવીમાં થયો હતો.
પ્રધાનમંત્રીએ 2001માં સંસદ પર થયેલા હુમલાના શહિદોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ 2001માં સંસદ પર થયેલા હુમલાના શહિદોને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “આજે આપણે એ વીરોને શ્રદ્ધાંજલિ આપી રહ્યાં છીએ જેમણે આપણી સંસદનું રક્ષણ કરતા પોતાની જીવનની આહૂતિ આપી દીધી હતી. એમના બલિદાનને ક્યારેય નહીં ભુલી શકાય.”
ભારત અને બેલારૂસ વિજ્ઞાન, ટેકનોલોજી, કૃષિ વગેરે ક્ષેત્રોમાં વચ્ચે પરસ્પર લાભ માટે સાયન્ટિફિક અને ટેકનોલોજીકલ સહયોગ અંગે થયેલા કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઈન્ડીયન નેશનલ સાયન્સ એકેડેમી () વચ્ચે વિજ્ઞાન, ટેકનોલોજી અને કૃષિ વગેરે ક્ષેત્રોમાં પરસ્પર લાભ માટે સહયોગ અંગે થયેલા કરારને સંમતી હતી. આ કરારનો તા.12 સપ્ટેમ્બર, 2017ના રોજ નવી દિલ્હી ખાતે બેલારૂસના રાષ્ટ્રપતિ મહામહિમ, શ્રી એલેક્ઝાંડર લૂકાશેન્કોની મુલાકાત દરમિયાન વિનિમય કરવામાં આવ્યો હતો. આ કરારનો ઉદ્દેશ ભારત અને બેલારૂસમાં વૈશ્વિક રીતે સ્પર્ધાત્મક ટેકનોલજીને ઓળખીને તથા તેનું આકલન કરી અને વિકસાવીને વ્યાપારીકરણ કરવાનો છે. આ કરાર બંને દેશોની સંસ્થાઓને સંશોધન, ટેકનલોજીની તબદિલી, મુલાકાતોના વિનિમય અને સંયુક્ત કાર્યશાળાઓનાં આયોજન તેમજ વૈજ્ઞાનિક અને આર્થિક લાભ આપનાર બની રહેશે.
સાઉથ એશિયન સેટેલાઇટ – કેટલીક મુખ્ય બાબતો

પ્રધાનમંત્રી નરેન્દ્ર મોદીની દક્ષિણ એશિયાના પડોશી દેશોને આકાશમાં સેટેલાઇટની વિશિષ્ટ ભેટ સાથે સ્પેસ ડિપ્લોમસી નવી ઊંચાઈએ પહોંચી છે. પડોશી દેશોને નિઃશુલ્ક સંચાર ઉપગ્રહની ભેટ દુનિયામાં કોઈ પણ દેશએ સ્થાપિત કરેલું પ્રથમ ઉદાહરણ છે. 2 ટનનું વજન ધરાવતો આ ઉપગ્રહ રૂ. 230 કરોડના ખર્ચે ત્રણ વર્ષમાં બન્યો છે. તેની પહોંચ સમગ્ર દક્ષિણ એશિયા સુધી છે. સાઉથ એશિયન સેટેલાઇટ 12 કુ બેન્ડ ટ્રાન્સપોન્ડર્સ ધરાવે છે, જેનો ભારતના પડોશી દેશો સંચાર વધારવા ઉપયોગ કરી શકે છે. દરેક દેશ ઓછામાં ઓછું એક ટ્રાન્સપોન્ડરની સુલભતા મેળવશે, જેના મારફતે તેઓ તેમના પોતાના પ્રોગ્રામિંગ બીમ કરી શકશે. સેટેલાઇટ ડીટીએચ ટેલિવિઝન, વીસેટ લિન્ક, ટેલિ-એજ્યુકેશન, ટેલિમેડિસિન અને ડિઝાસ્ટર મેનેજમેન્ટ સપોર્ટની સુવિધા આપશે. તે ધરતીકંપ, ચક્રવાત, પૂર અને સુનામી જેવી આફતોમાં સંચારની મહત્વપૂર્ણ સુવિધા પ્રદાન કરશે. આ સેટેલાઇટનો લાભ મેળવનાર દક્ષિણ એશિયાના તમામ સાત દેશોના વડા આ સફળ લોન્ચની વિશિષ્ટ ઉજવણી કરવા વીડિયો કોન્ફરન્સ મારફતે જોડાયા હતા.
પ્રધાનમંત્રીએ પટણામાં શ્રી ગુરુ ગોવિંદસિંહજીની જન્મજયંતિની ઉજવણીમાં હાજરી આપી

પ્રધાનમંત્રી શ્રી નરેન્દ્ર મોદીએ આજે પટણામાં શ્રી ગુરુ ગોવિંદસિંહજી મહારાજની 350મી જન્મજયંતિ ઉજવણીમાં હાજરી આપી હતી. આ પ્રસંગે ગુરુ ગોવિંદસિંહજી મહારાજની યાદમાં ટપાલ ટિકિટ બહાર પાડવામાં આવી હતી. આ પ્રસંગે બોલતા પ્રધાનમંત્રીએ જણાવ્યું હતું કે, ગુરુ ગોવિંદસિંહજી આટલી મોટી સંખ્યામાં લોકો માટે પ્રેરણાદીપ કેવી રીતે બન્યાં છે એ દુનિયાએ જાણવું જોઈએ. તેમણે કહ્યું હતું કે, ગુરુ ગોવિંદસિંહજીના ઉપદેશોનું હાર્દ જ્ઞાન છે તથા તેમણે પોતાના વિચારો અને આદર્શોથી મોટી સંખ્યામાં લોકોને પ્રેરિત કર્યા હતા. ગુરુ ગોવિંદસિંહજી સાહસિક હતા અને એ ઉપરાંત તેમના વ્યક્તિત્વના અનેક પાસાંઓ હતાં, જે આપણા બધા માટે પ્રેરણારૂપ છે તેવું પ્રધાનમંત્રીએ જણાવ્યું હતું. તેમણે ઉમેર્યું હતું કે, ગુરુ ગોવિંદસિંહજી કોઈ પણ પ્રકારના સામાજિક ભેદભાવમાં માનતા નહોતા અને તેઓ દરેક વ્યક્તિ સાથે સમાન વ્યવહાર કરતાં હતાં. આ પ્રસંગે પ્રધાનમંત્રીએ બિહારના મુખ્યમંત્રી શ્રી નીતિશ કુમારનાં ભવિષ્યની પેઢીને દારૂની બદીમાંથી બચાવવા માટે હાથ ધરેલા પ્રયાસોની પ્રશંસા કરી હતી. પ્રધાનમંત્રીએ ભારપૂર્વક જણાવ્યું હતું કે, દેશના વિકાસમાં બિહાર મહત્ત્વપૂર્ણ ભૂમિકા ભજવશે.
પ્રધાનમંત્રીએ એશિયાઇ રમતોત્સવ 2018માં ઉત્કૃષ્ટ પ્રદર્શન કરવા બદલ ભારતીય રમતવીરોની ટુકડીને અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ એશિયાઇ રસતોત્સવ 2018માં ભારતીય રમતવીરોની ટુકડીને તેમનાં ઉત્કૃષ્ટ પ્રદર્શન બદલ અભિનંદન પાઠવ્યાં છે. પ્રધાનમંત્રીએ શ્રેણીબદ્ધ ટ્વીટ કરીને કહ્યું હતું કે, “જ્યારે એશિયાઇ રમતોત્સવ 2018 પૂર્ણ થવાની નજીક છે, ત્યારે હું ભારતીય રમતવીરોની ટુકડીને એક વાર ફરી અભિનંદન પાઠવું છું. એશિયાઇ રમતોત્સવનાં ઇતિહાસમાં 2018નો રમતોત્સવ ભારત માટે શ્રેષ્ઠ રહ્યો છે. રમતોત્સવમાં સામેલ થયેલ દરેક રમતવીર ભારતનું ગૌરવ છે. એશિયાઇ રમતોત્સવ 2018 દરમિયાન આપણે વિવિધ રમતોમાં આપણી સ્થિતિ મજબૂત કરી છે, ત્યાં આપણે ઐતિહાસિક રીતે અભૂતપૂર્વ દેખાવ કર્યો છે અને એ રમતોમાં ચંદ્રકો મેળવ્યાં છે. આપણાં રમતવીરો એશિયાઇ રમતોત્સવમાં અગાઉ આટલું ઉત્કૃષ્ટ પ્રદર્શન કરી શક્યાં નહોતાં. આ ખૂબ સકારાત્મક બાબત છે તેમજ હવે આગળ પણ જુદી-જુદી રમતોમાં ભારતીય રમતવીરોને આ સફળતાના મીઠાં ફળ ચાખવા મળશે. હું દરેક રમતવીરનાં કોચ, સપોર્ટ સ્ટાફ, માતાપિતાઓ, પરિવારજનો અને મિત્રોની પ્રશંસા કરું છું. આપણાં વિજેતાઓને સતત સાથસહકાર આપવા બદલ તમારો આભાર. આપણાં તમામ રમતવીરોને ભવિષ્યમાં તેમનાં સતત વધુ સારા પ્રદર્શન માટે બદલ મારી શુભેચ્છા. એશિયાઇ રમતોત્સવ 2018નું યાદગાર આયોજન કરવા બદલ ઇન્ડોનેશિયાનાં રાષ્ટ્રપતિ જોકો વિડોડો અને ત્યાનાં નાગરિકોને અભિનંદન. આ રમતોમાં દરેક દેશનાં રમતવીરોએ ઉત્કૃષ્ટ પ્રદર્શન કર્યું હતું અને ખેલદિલીની ભાવના જોવા મળી હતી.”
પ્રધાનમંત્રી 25 ડિસેમ્બરનાં રોજ મેટ્રોની નવી લાઇનનું ઉદ્ઘાટન કરશે, જે નોઇડા અને દક્ષિણ દિલ્હી વચ્ચે પ્રવાસનો સમય ઘટાડશે

પ્રધાનમંત્રી શ્રી નરેન્દ્ર મોદી 25 ડિસેમ્બરનાં રોજ દિલ્હી મેટ્રોની નવી મજેન્ટા લાઇનનું ઉદ્ઘાટન કરશે. આ લાઇન નોઇડામાં બોટનિકલ ગાર્ડનને દિલ્હીમાં કાળકા માતાનાં મંદિર સાથે જોડે છે. તેનાથી નોઇડા અને દક્ષિણ દિલ્હી વચ્ચે પ્રવાસનાં સમયમાં નોંધપાત્ર ઘટાડો થશે. આ પ્રસંગે પ્રધાનમંત્રી નોઇડામાં એક જનસભા સંબોધિત કરશે. આ નવી લાઇન કેન્દ્ર સરકારની દેશમાં શહેરી પરિવહન વ્યવસ્થાનું આધુનિકીકરણ કરવા પર ભાર મૂકવાની નીતિમાં વધુ એક કડી પુરવાર થશે. તે ટેકનોલોજી-કેન્દ્રિત અને પર્યાવરણને અનુકૂળ સામૂહિક ઝડપી શહેરી પરિવહન વ્યવસ્થા માટેનાં અભિયાનનું પ્રતિનિધિત્વ કરે છે. આ ત્રીજી મેટ્રો છે, જેનું પ્રધાનમંત્રી વર્ષ 2017માં ઉદ્ઘાટન કરશે. અગાઉ તેમણે જૂનમાં કોચી મેટ્રો અને નવેમ્બરમાં હૈદરાબાદ મેટ્રો દેશને અર્પણ કરી હતી. આ બંને પ્રસંગોએ પ્રધાનમંત્રીએ જનસભાનાં સ્થળે પહોંચતા અગાઉ આ નવા લાઇનમાં પ્રવાસ કર્યો હતો. શ્રી નરેન્દ્ર મોદી ઘણી વખત રાષ્ટ્રીય રાજધાની પ્રદેશ (એનસીઆર)માં કાર્યક્રમોમાં પ્રવાસ માટે મેટ્રોનો ઉપયોગ કરે છે. જાન્યુઆરી, 2016માં પ્રધાનમંત્રી અને ફ્રાંસનાં તત્કાલિન રાષ્ટ્રપતિ ફ્રેન્કોઇઝ હોલાન્દેએ દિલ્હીથી ગુરુગાંવ સુધી મેટ્રોમાં સફર કરી હતી તથા સંયુક્તપણે આંતરરાષ્ટ્રીય સૌર ગઠબંધનનાં હેડક્વાર્ટર્સ માટે શિલારોપણ કર્યું હતું. તાજેતરમાં એપ્રિલ, 2017માં પ્રધાનમંત્રી અને ઓસ્ટ્રેલિયાનાં પ્રધાનમંત્રી માલ્કમ ટર્નબુલે અક્ષરધામ ટેમ્પલ સુધી મેટ્રોમાં સફર કરી હતી. સામૂહિક ઝડપી પરિવહન વ્યવસ્થામાં જોડાણ વધારવાનાં ઉદ્દેશને ધ્યાનમાં રાખીને કેન્દ્ર સરકારે છેલ્લાં સાડા ત્રણ વર્ષમાં આશરે કુલ 165 કિલોમીટરની લંબાઈ ધરાવતાં નવ મેટ્રો પ્રોજેક્ટ લોંચ કર્યા છે. કુલ 140 કિલોમીટરની લંબાઈને આવરી લેતાં પાંચ નવાં મેટ્રો રેલ પ્રોજેક્ટને મંજૂરી આપવામાં આવી છે. આગામી બે વર્ષમાં આશરે 250 કિલોમીટરની લંબાઈ ધરાવતી મેટ્રો લાઇનની દરખાસ્ત છે.
પારંપરિક ચિકિત્સા પ્રણાલીના ક્ષેત્રમાં સહયોગ માટે ભારત અને ઈક્વાટોરિયલ ગિની વચ્ચે સમજૂતી કરારને મંત્રિમંડળે મંજૂરી આપી.

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે પારંપરિક ચિકિત્સા પ્રણાલીના ક્ષેત્રમાં ભારત અને ઈક્વાટોરિયલ ગિની વચ્ચે સહયોગ માટે સમજૂતી કરારને કાર્યોત્તર મંજૂરી આપી દીધી છે. આ સમજૂતી કરાર પર 08 એપ્રિલ, 2018ના રોજ હસ્તાંક્ષર થયા હતા. આ સમજૂતી કરારથી બંને દેશો વચ્ચે પારંપરિક ચિકિત્સા પ્રણાલીના ક્ષેત્રમાં સહયોગ વધશે. જે અંતર્ગત સંશોધન કાર્યો, પ્રશિક્ષણ પાઠ્યક્રમો, સંમેલનો અને બેઠકોનું આયોજન તથા વિશેષજ્ઞોની પ્રતિનિયુક્તિઓ માટે જરૂરી નાણાંકીય સંસાધન આયુષ મંત્રાલય માટે ફાળવાયેલ બજેટમાંથી ઉપલબ્ધ કરાવાશે. પૃષ્ઠભૂમિ : ભારતમાં પારંપરિક ચિકિત્સા પ્રણાલી ક્ષેત્ર સુસંગઠિત છે. આયુર્વેદ, યોગ અને નેચરોપેથી, યૂનાની, સિદ્ધ, સોવા રિગપા અને હોમિયોપેથી ઔષધિયોના નામોને સુવ્યવસ્થિત રીતે કટિબદ્ધ કરાયા છે. અને તેનું દસ્તાવેજીકરણ કરાયું છે. ભારતની આ પ્રણાલી વૈશ્વિક સ્વાસ્થ્ય પરિદ્રશ્યમાં ઘણી સંભાવનાઓ ધરાવે છે. આ ચિકિત્સા પ્રણાલીના પ્રચાર-પ્રસાર અને વૈશ્વિક સ્તર પર તેને ઓળખ અપાવવાની જવાબદારી સંભાળતા આયુષ મંત્રાલય માટે મલેશિયા, ત્રિનિદાદ અને ટોબેગો, હંગરી, બાંગ્લાદેશ, નેપાળ, મૉરિશિયસ, મંગોલિયા, ઈરાન અને સાઓ ટોમ એડ પ્રિંસિપીની સાથે પણ સહયોગની સમજૂતી કરાઈ છે.
પ્રધાનમંત્રીએ ડૉ. ટેમસુલા એઓના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ડૉ. ટેમસુલા એઓના નિધન પર ઊંડો શોક વ્યક્ત કર્યો છે જેમણે તેમની સાહિત્યિક કૃતિઓ દ્વારા અદ્ભુત નાગા સંસ્કૃતિને લોકપ્રિય બનાવવામાં મહત્ત્વની ભૂમિકા ભજવી હતી. પ્રધાનમંત્રીએ ટ્વીટ કર્યું; “ડો. ટેમસુલા એઓના નિધનથી વ્યથિત છું, જેમણે તેમની સાહિત્યિક કૃતિઓ દ્વારા અદ્ભુત નાગા સંસ્કૃતિને લોકપ્રિય બનાવવામાં મુખ્ય ભૂમિકા ભજવી હતી. શિક્ષણ અને સંસ્કૃતિના ક્ષેત્રોમાં તેમના પ્રયાસો નોંધનીય હતા. તેમના પરિવાર અને મિત્રો પ્રત્યે સંવેદના. તેમના આત્માને શાંતિ મળે.”
પ્રધાનમંત્રી શ્રીએ દ્વારકા શારદા પીઠ શંકરાચાર્ય સ્વામી સ્વરૂપાનંદ સરસ્વતીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દ્વારકા શારદા પીઠ શંકરાચાર્ય સ્વામી સ્વરૂપાનંદ સરસ્વતીના નિધન પર ઘેરા શોકની લાગણી વ્યક્ત કરી છે. એક ટ્વીટમાં, પ્રધાનમંત્રીએ કહ્યું; "द्वारका शारदा पीठ के शंकराचार्य स्वामी स्वरूपानंद सरस्वती जी के निधन से अत्यंत दुख हुआ है। शोक के इस समय में उनके अनुयायियों के प्रति मेरी संवेदनाएं। ओम शांति!"
મંત્રીમંડળે બેલ્મોન્ટ ફોરમ સેક્રેટરિએટને ટેકો આપવા સહયોગ સ્થાપિત કરવાની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ફ્રેન્ચ નેશનલ રિસર્ચ એજન્સી (એએનઆર) સાથે કુલ 40,000 યુરોનાં અંદાજિત ખર્ચે બેલ્મોન્ટ ફોરમ સેક્રેટરિએટને જાન્યુઆરી, 2015થી ડિસેમ્બર, 2017ને સહયોગ સ્થાપિત કરવા માટે થયેલી સમજૂતીને મંજૂરી આપી હતી. મંત્રીમંડળે બેલ્મોન્ટ ફોરમ સેક્રેટરિએટને વર્ષ 2017થી આગળ નાણાકીય સહકાર આપવાની પણ સંમતિ આપી હતી. બેલ્મોન્ટ ફોરમની રચના વર્ષ 2009માં થઈ હતી, જે વૈશ્વિક પર્યાવરણીય ફેરફારના સંશોધન અને આંતરરાષ્ટ્રીય વિજ્ઞાન પરિષદોના વિશ્વનાં મુખ્ય અને વિકાસશીલ ફંડર્સનું ઉચ્ચ સ્તરીય જૂથ છે. તે સમાજ માટે આંતરરાષ્ટ્રીય સ્તરના પર્યાવરણીય સંશોધનની પ્રાથમિકતા ઓળખવા અને ડિલિવર કરવાની તક પૂરી પાડે છે, જે કુદરતી અને સામાજિક વિજ્ઞાનીઓ અને આંતરરાષ્ટ્રીય સંસાધનો વચ્ચે બહુરાષ્ટ્રીય સંશોધન જોડાણ મારફતે મળે છે. ભારત બેલ્મોન્ટ ફોરમનો સભ્ય છે અને તેના સિવાય ઓસ્ટ્રેલિયા, બ્રાઝિલ, કેનેડા, યુરોપિયન કમિશન, ફ્રાંસ, જર્મની, જાપાન, નેધરલેન્ડ, દક્ષિણ આફ્રિકા, બ્રિટન અને અમેરિકા વગેરે પણ તેમાં સામેલ છે. અર્થ સાયન્સ મંત્રાલય (એમઓઇએસ) વર્ષ 2012થી બેલ્મોન્ટ ફોરમમાં ભારતનું પ્રતિનિધિત્વ કરે છે. બેલ્મોન્ટની પ્રવૃત્તિઓનું સંકલન કરવા સેક્રેટરિએટનું યજમાન રોટેશનલ આધારે બેલ્મોન્ટ ફોરમના સભ્યમાંથી કોઈ પણ એક સભ્ય રાષ્ટ્ર બને છે. જાન્યુઆરી, 2015થી ડિસેમ્બર, 2017 વચ્ચે સેક્રેટરિએટ એએનઆર, ફ્રાંસમાં બેસે છે. સેક્રેટરિએટની કામગીરી માટેનો ખર્ચ રોકડ કે અન્ય સ્વરૂપે બેલ્મોન્ટ ફોરમના સભ્ય રાષ્ટ્રો દ્વારા વહન કરવામાં આવશે. અસર: સમજૂતીથી ફોરમની કામગીરીમાં કેટલીક હદે સાતત્યતા જાળવી રાખવામાં મદદ મળશે અને બેલ્મોન્ટ ફોરમની પ્રવૃત્તિઓનું સંકલન સરળ બનાવવામાં પણ મદદ મળશે. ભારત 4 કોલાબોરેટિવ રિસર્ચ એક્શન્સ (સીઆરએ)માં સહભાગી હોવાથી અને સેક્રેટરિઅટ બેલ્મોન્ટ ફોરમની પ્રવૃત્તિઓનું સંકલન કરશે એટલે ભારતીય વિજ્ઞાનીઓના સમુદાયને આ સમજૂતીમાંથી લાભ મળશે. પૃષ્ઠભૂમિ: વર્ષ 2009માં બેલ્મોન્ટ ફોરમની શરૂઆત થઈ ત્યારથી તેની કામગીરીનું સંચાલન બેલ્મોન્ટ ફોરમની સંબંધિત ચેર્સ સાથે સંકળાયેલા પાર્ટ-ટાઇમ સેક્રેટરિએટ કરે છે. કો-ચેર્સ રોટેશનલ (ફરતી) હોવાથી સેક્રેટરિએટ પણ ફરે છે અને કેટલીક વખત કો-ચેર્સ અલગ ટાઇમ ઝોન સાથે જુદાં જુદાં ખંડોમાંથી હોય છે. ફોરમની કામગીરીમાં ચોક્કસ ડિગ્રીની સાતત્યતા જાળવવા રોટેશનલ આધારે ફૂલ-ટાઇમ સેક્રેટરિએટની સ્થાપના પર બેલ્મોન્ટ ફોરમના સભ્યો સંમત થયા હતાં. એએનઆર, ફ્રાંસ જાન્યુઆરી, 2015થી ડિસેમ્બર, 2017 સુધી સેક્રેટરિએટનું યજમાન બનવા સંમત થયું છે.
પ્રધાનમંત્રીએ ન્યુઝીલેન્ડનાં પ્રધાનમંત્રી સુશ્રી જેસિન્ડા અર્ડર્ન સાથે દ્વિપક્ષીય બેઠક કરી

પ્રધાનમંત્રી શ્રી નરેન્દ્ર મોદીએ 25 સપ્ટેમ્બર, 2019નાં રોજ ન્યૂયોર્કમાં સંયુક્ત રાષ્ટ્ર મહાસભાની બેઠકની સાથેન્યુઝીલેન્ડનાં પ્રધાનમંત્રી મહામહિમ સુશ્રી જેસિન્ડા આર્ડર્ન સાથે મુલાકાત કરી હતી. બંને નેતાઓએ દ્વિપક્ષીય સંબંધોની સમીક્ષા કરી હતી તથા રાજકીય, આર્થિક, રક્ષા, સંરક્ષણ અને બંને દેશોની જનતા વચ્ચે પારસ્પરિક સંબંધો વધારવાનાં ઉપાયો પર ચર્ચા કરી હતી. બંને નેતાઓએ નવેમ્બર, 2017માં મનિલામાં પોતાની બેઠકને યાદ કરતા કહ્યું હતું કે, ઓક્ટોબર, 2016માં ન્યુઝીલેન્ડનાં ભૂતપૂર્વ પ્રધાનમંત્રીની ભારત યાત્રા પછી નવી સંસ્થાગત વ્યવસ્થાઓ કરવામાં આવી છે, જેથી દ્વિપક્ષીય સંબંધોમાં વધારે ગાઢ બન્યાં છે. પ્રધાનમંત્રી મોદીએ 24 સપ્ટેમ્બર, 2019નાં રોજ સંયુક્ત રાષ્ટ્રની મહાસભાની બેઠકથી અલગ આયોજિત “સમકાલિન સમયમાં ગાંધીની પ્રાસંગિકતા” વિષય પર આયોજિત સમારંભમાં ભાગ લેવાનો આમંત્રણ સ્વીકાર કરવા બદલ પ્રધાનમંત્રીએ અર્ડર્નનો આભાર માન્યો હતો. ન્યુઝીલેન્ડના પ્રધાનમંત્રીએ પ્રધાનમંત્રી શ્રી મોદીને પોતાનાં નવા મહત્ત્વપૂર્ણ પત્ર ‘ઇન્ડિયા 2022 – ઇન્વેસ્ટિંગ ઇન રિલેશનશિપ’ વિશે જણાવ્યું હતું, જે ન્યુઝીલેન્ડ ઇંક ઇન્ડિયા સ્ટ્રેટેજી 2011નો જ વિસ્તાર છે. પ્રધાનમંત્રી સુશ્રી અર્ડર્ને જણાવ્યું હતું કે, ભારતીય મૂળનાં અને ન્યુઝીલેન્ડમાં અભ્યાસ કરતાં ભારતીય વિદ્યાર્થી બંને દેશો વચ્ચે મહત્ત્વપૂર્ણ સેતુ છે અને બંને દેશોનાં મૈત્રીપૂર્ણ સંબંધોમાં મહત્ત્વપૂર્ણ યોગદાન આપે છે. બંને નેતાઓએ આંતરરાષ્ટ્રીય આતંકવાદ સહિત પારસ્પરિક હિતનાં વૈશ્વિક અને પ્રાદેશિક બાબતો પર પણ ચર્ચા કરી હતી અને આ વિશે બંને દેશો વચ્ચે વૈચારિક સમાનતાની પ્રશંસા કરી હતી. બંને દેશોએ પુલવામા અને ક્રાઇસ્ટચર્ચમાં થયેલા આતંકવાદ હુમલાઓને વખોડી કાઢ્યો હતો તથા આ ઘટનાઓ પછી એકબીજાનું સમર્થન કર્યું હતું. ભારતે ક્રાઇસ્ટચર્ચ કોલ ઑફ એક્શન પર ન્યુઝીલેન્ડ અને ફ્રાંસની પહેલને પણ સમર્થ આપ્યું હતું.
પ્રધાનમંત્રીએ સેન્ટ્રલ એમ્યુનિશન ડિપોમાં ફાટી નીકળેલી આગમાં જાન ગુમાવનારા માટે દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ મહારાષ્ટ્રમાં પુલગાંવ ખાતે સેન્ટ્રલ એમ્યુનિશન ડિપોમાં ફાટી નીકળેલી આગને કારણે જિંદગી ગુમાવનારા લોકો પ્રત્યે ઘેરા શોકની લાગણી વ્યક્ત કરી છે. “મહારાષ્ટ્રમાં પુલગાંવ ખાતે સેન્ટ્રલ એમ્યુનિશન ડિપો ખાતે લાગેલી આગને કારણે લોકોએ જાન ગુમાવ્યા એનું મને દુઃખ છે. એમના નિરાધાર બનેલા પરિવારો પ્રત્યે મારી સહાનુભૂતિ છે. હું પ્રાર્થના કરું છું કે જે લોકો ઈજા પામ્યા છે, એ જલ્દી સાજા થઈ જાય. મેં રક્ષા મંત્રી મનોહર પારિકરને ઘટના સ્થળની મુલાકાત લેવા અને પરિસ્થિતિનો તાગ મેળવવા જણાવ્યું છે.” એમ પ્રધાનમંત્રીએ ટ્વીટ કર્યું હતું.
દ્વિપક્ષીય ભાગીદારો સાથે વિકાસ નિગમ માટે દ્વિપક્ષીય સરકારી વિકાસ સહાયતા નીતિ અંગે હાલની માર્ગદર્શિકાઓમાં સુધારા

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળે દ્વિપક્ષીય ભાગીદારો સાથે વિકાસ નિગમ માટે દ્વિપક્ષીય સરકારી વિકાસ સહાયતા નીતિની હાલની માર્ગદર્શિકાઓમાં સુધારાને લીલી ઝંડી આપી છે. માર્ગદર્શિકાઓમાં સૂચિત સુધારાની વિગતો આ મુજબ છે : – 1. પ્રધાનમંત્રીશ્રીની મંજૂરી સાથે નાણાં મંત્રી અને વિદેશ મંત્રીને હાલના દ્વિપક્ષીય ભાગીદારો એટલે કે અમેરિકા, બ્રિટન, જાપાન, જર્મની, ફ્રાંસ, ઈટલી, કેનેડા, રશિયા ઉપરાંત યુરોપિયન કમિશન અને યુરોપિયન યુનિયનના જી-આઠ સિવાયના દેશો ઉપરાંત કોઈ પણ અન્ય દેશ પાસેથી દ્વિપક્ષીય મદદ સ્વીકારવા માટે અધિકૃત કરી શકાય છે. 2. મૂડીની મોટા પાયે જરૂરિયાત ધરાવતા પ્રોજેક્ટો તેમજ અન્ય વિશિષ્ટ પ્રકારના પ્રોજેક્ટો માટે વિશિષ્ટ લોન સ્વીકારવા નીચે મુજબ શરતો રહેશે : અ) દ્વિપક્ષીય ભાગીદાર દ્વારા એક વર્ષમાં લઘુતમ સહાય એક અબજ અમેરિકન ડોલર હોય, જેમાંથી ઓછામાં ઓછા 50 ટકા સહાય સામાન્ય સંયુક્ત ધિરાણ (વિશેષ ધિરાણ (લોન) નહીં) રહેશે. બ) તમામ કરારો (માલસામાન, સેવાઓ અને પરામર્શ સહિત) માટે અપેક્ષા દ્વિપક્ષીય ભાગીદાર દેશ અને ભારતીય કંપનીઓ સુધી મર્યાદિત બનાવી શકાય છે. જ્યારે દ્વિપક્ષીય ભાગીદારો અને ભારતીય કંપનીઓના સંયુક્ત સાહસ માટે લાયક હશે, ત્યારે ભારતીય નાગરિકો કે કંપનીઓની 50 ટકાથી વધુ માલિકી હોય તેવી ભારતીય કંપનીઓ માટે મર્યાદિત બનાવી શકાશે. ક) ઉપર જણાવેલાં (બ) મુજબ બિડિંગની પ્રક્રિયામાં પર્યાપ્ત પ્રતિસાદ ન મળે તો સ્ત્રોત એકઠાં કરવાની શરત હટાવીને આંતરરાષ્ટ્રીય સ્પર્ધાત્મક બિડિંગ કરી શકાશે. ડ) ભંડોળ આપતી કંપની પાસેથી 30 ટકા કરતાં વધુ મૂલ્ય ધરાવતો માલસામાન કે સેવા ખરીદવા આગ્રહ થવો જોઈએ નહીં. ઈ) વિશિષ્ટ લોન પર વ્યાજનો વાર્ષિક દર 0.3 ટકા (અન્ય તમામ લાગુ થતા ચાર્જીસ સહિત)થી વધુ હોવો જોઈએ નહીં અને સમયગાળો 40 વર્ષ (પરત ચૂકવણી માટે 10 વર્ષની તાત્પૂરતી બંધી સાથે)થી ઓછો હોવો જોઈએ નહીં. ફ) આવી વિશિષ્ટ લોન ઓછામાં ઓછો 250 મિલિયન અમેરિકન ડોલરનો પ્રોજેક્ટ ખર્ચ ધરાવતા પ્રોજેક્ટો લાયક ગણાશે. ગ) રાજ્ય સરકાર (વ્યક્તિગત અથવા સંયુક્તપણે) દ્વારા અમલી કોઈ પણ પ્રોજેક્ટ સંબંધિત રાજ્ય સરકારની સહમતિથી જ ચલાવી શકાશે. સુધારેલી માર્ગદર્શિકાઓ હેઠળ, નાણાં મંત્રીને ઉપરોક્ત કોઈ પણ શરતો અંગે રાહત કે મુક્તિ આપવા માટે અધિકૃત બનાવાય છે. માળખાકીય ક્ષેત્ર અને વ્યૂહાત્મક મહત્ત્વ ધરાવતાં ક્ષેત્રોમાં પ્રોજેક્ટો માટે પરસ્પર સંમતિના આધારે વિશિષ્ટ લોનની ઓફર સ્વીકારીને આ ક્ષેત્રોમાં રહેતી મૂડીની તીવ્ર જરૂરિયાતને પહોંચી વળાશે. આ નિર્ણય માળખાકીય ક્ષેત્રે અને વ્યૂહાત્મક મહત્ત્વ ધરાવતાં ક્ષેત્રોના પ્રોજેક્ટો માટે જરૂરી ભંડોળ માટે મૂડી વધારશે તેવી આશા છે. આર્થિક પ્રવૃત્તિઓ વધવાને પગલે રોજગાર અને માળખાકીય વિકાસને ઉત્તેજન મળશે. આ યોજના મેઇક ઈન ઇન્ડિયાને પ્રોત્સાહન આપશે અને જ્યાં પણ શક્ય હોય ત્યાં ટેકનોલોજીના હસ્તાંતરણ નવિનીકરણની વધુ સંભાવનાઓ ખોલશે.
કેબિનેટે ભારત અને સંયુક્ત રાષ્ટ્રોના જાતીય સમાનતા અને સ્ત્રી સશક્તિકરણ એકમ (યુએન-વિમેન) વચ્ચેના એમઓયુને મંજૂરી આપી

પ્રધાનમંત્રી શ્રીનરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળે ભારત અને સંયુક્ત રાષ્ટ્રોના જાતીય સમાનતા અને સ્ત્રી સશક્તિકરણ એકમ(યુએન-વીમેન) વચ્ચેના સમજૂતી કરારો પર હસ્તાક્ષર કરવાને મંજૂરી આપી દીધી છે. આ પ્રસ્તાવમાં કાયદા, યોજનાઓ અને કાર્યક્રમો દ્વારા જાતીય સમાનતા માટે નિર્માણ કરવામાં આવેલ તકોનો વધુ સારો લાભ મેળવી શકાય તે માટે પંચાયતી રાજ મંત્રાલયને પંચાયતી રાજ સંસ્થાઓ (પીઆરઆઈ) સહિતની શાસકીય સંસ્થાઓને મજબૂત કરવા માટે તકનીકી સહાય પૂરી પાડવાની વાત કરવામાં આવી છે. પંચાયતી રાજ મંત્રાલય (એમઓપીઆર) અને યુએન-વિમેન દ્વારા એક બીજા સાથે મળીને પંચાયતી રાજ સંસ્થાઓમાં મહિલા ભાગીદારીને પ્રોત્સાહન આપવા માટે તેમજ ચૂંટાયેલી મહિલા પ્રતિનિધિઓની કાર્યક્ષમતાઓ ઉપર ધ્યાન કેન્દ્રીત કરીને તેમના સશક્તિકરણ તથા અસરકારકતા વધારવા ઉપર કામ કરવામાં આવ્યું છે. ભૂતકાળની આ ઉપલબ્ધિઓને ધ્યાનમાં રાખીને હવે આ બન્ને પક્ષો શાસન પ્રક્રિયાઓના સહયોગી નિર્માણ અને જાતિ પ્રધાન શાસનને પ્રોત્સાહન આપવા માટે કાયદા, યોજનાઓ અને કાર્યક્રમોના અસરકારક અમલીકરણ માટે સાથે મળીને કામ કરશે. બન્ને પક્ષો એ બાબતે સહમત થયા છે કે ક્ષમતા નિર્માણ પ્રયત્નો સહિતની પંચાયતી રાજ મંત્રાલયની પહેલો બન્ને પક્ષો માટે ફાયદાકીય હશે અને સુશાસન, જાતિય સમાનતા અને સ્ત્રી સશક્તિકરણના તેમના સંયુક્ત મિશનને આગળ વધારશે. લાંબા ગાળે, તે ભારતની ગ્રામ્ય મહિલાઓની સ્થિતિમાં સુધારો લાવશે અને સાથે સાથે બેઇજીંગ પ્લેટફોર્મ ફોર એક્શન અને સંતુલિત વિકાસના ધ્યેયો પરના કન્વેન્શન ટુ એલીમીનેટ ઓલ ફોર્મ્સ ઓફ ડીસ્ક્રીમીનેશન અગેઈન્સ્ટ વિમેન (